На основу члана 46. Закона о локалној самоуправи („Службени гласник РС“, бр. 129/07 и 83/14 – др. закон), члана 56. Статута Града Ниша („Службени лист Града Ниша“, бр. 88/08) и члана 114. и 115. Пословника Скупштине Града Ниша („Службени лист Града Ниша“, бр. 100/08 – пречишћен текст)

Градско веће Града Ниша на седници одржаној 28.09.2016. године, доноси

**АМАНДМАН**

**На Предлог Одлуке о изменама и допунама одлуке о буџету Града Ниша за 2016. годину**

**I** У Предлогу Одлуке о изменама и допунама Одлуке о буџету Града Ниша за 2016. годину ( у даљем тексту Одлука), у члану 4. у табели Приходи и примања и пренета неутрошена средства из ранијих година на економској класификацији 713120 порез на имовину износ од „1.606.237.000“ замењује се са износом од „1.620.237.000“ динара.

**II** У ПОСЕБНОМ ДЕЛУ Одлуке, у члану 7. мења се у Разделу 3 – Управа Града, глава 3.2 – Управа за финансије, изворне приходе локалне самоуправе и јавне набавке, програм 15 – локална самоуправа, програмска активност 0602-0001 – функционисање локалне самоуправе и градских општина, функција 180 – трансфери општег карактера између различитих нивоа власти, позиција 64, економска класификација 463 – трансфери осталим нивоима власти, подпозиција - остале намене градским општинама износ од „16.860.000“ динара и замењује се износом од „30.860.000“ динара.

**III**  Овај Амандман постаје саставни део Предлога Одлуке о изменама и допунама Одлуке о буџету Града Ниша за 2016. годину.

**Образложење**

Правни основ за доношење овог Амандмана на предлог Одлуке о изменама и допунама Одлуке о буџету Града Ниша за 2016. годину садржан је у члану 56. став 1. Статута Града Ниша којим је регулисано да Градско веће предлаже буџет.

Градска општина Нишка Бања обратила се иницијативом број 155/2016-03 од 26.09.2016. године Градском већу Града Ниша број 03-1339 од 26.09.2016. године и тражи додатна средства за 2016. годину за исплату неизмирених обавеза према одборницима и техничким секретарима, члановима комисија, члановима за пружање стручне помоћи Већу за период од маја 2015. године до јуна 2016. године. Без додатних трансферних средстава за 2016. годину, а због поднетих тужби за накнаду штете пред основним судом у Нишу због неизмирених поменутих обавеза, доводи се у питање ликвидност и функционисање Градске општине Нишка Бања.

Овим Амандманом увећава се износ трансферних средстава за 14.000.000 динара за остале намене градским општинама за Градску Општину Нишка Бања . На приходној страни буџета порез на имовину повећава се за 14.000.000 динара и тиме врши уравнотежење буџета.

Број: 1366-53/2016-03

У Нишу 28.09.2016. године

**ГРАДСКО ВЕЋЕ ГРАДА НИША**

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Проф. др Милош Банђур**